L'Ajuntament comença el reasfaltat d'una dotzena de carrers del barri de Campament
11/07/2019

# L'Ajuntament comença el reasfaltat d'una dotzena de carrers del barri de Campament

[![L'Ajuntament comença el reasfaltat d'una dotzena de carrers del barri de Campament](/images/noticias/2019/07/asfaltado-campamento-gr.jpg)](/images/noticias/2019/07/asfaltado-campamento-gr.jpg)

11.07.2019

Les obres ja han començat als carrers Miguel Hernández i Domingo Belenguer

L'Ajuntament de Paterna ha començat el reasfaltat de 14 calçades del barri de Campament amb l'objectiu de millorar la seguretat viària i la mobilitat en tot el veïnat.   
  
Tal com ha explicat la Tinenta d'Alcalde, Nuria Campos, “les obres es realitzaran per fases amb l'objectiu de minimitzar les molèsties als veïns i veïnes de la zona”.  
  
Les obres, que ja han començat als carrers Miguel Hernández i Domingo Belenguer, inclouen l'asfaltat de parts de les principals vies del barri com les avingudes Juan Magal Benzo, Blasco Ibáñez o Constitució o els carrers Palleter, València, De la Penya, Mariano Benlliure, Campament i Cardenal Benlloch.  
  
A més, la intervenció es completarà amb el reasfaltat dels carrers Burjassot, Salvador Giner, Herois Muntanya Arruit, Sant Blai, Poeta Llorente, Pintor Sorolla i Arquitecte Cortina.  
  
“Es tracta d'una actuació integral destinada a millorar la seguretat viària en tot el barri de Campament i que s'inclou en l'IV Pla Transforma que, amb una inversió de 6 milions d'euros, està permetent la modernització d'infraestructures en tots els barris del municipi”, ha conclòs la Tinenta d'Alcalde.